Svenske terrorsiktet: Avslørt av Facebook-melding
Ifølge den belgiske avisen Het Laatste Nieuws heter den pågrepne svensken Osama Krayem. Lørdag morgen melder de at belgiske myndigheter klarte å spore Krayem fordi 23-åringen hadde sendt flere meldinger til sin bror Anas via Facebook. Det svenske sikkerhetspolitiet Säpo, som overvåket kommunikasjonen til sistnevnte, tipset sine belgiske kolleger og kort tid senere ble 23-åringen pågrepet. Svenske Aftonbladet skriver at han er født i Malmö. Der skal han ha levd et omflakkende ungdomsliv, preget av alkohol- og narkotikamisbruk. Krayem skal ha reist til Syria og sluttet seg til den ytterliggående islamistgruppen IS på begynnelsen av 2015, noe som kom helt overraskende på venner av ham Aftonbladet har snakket med. – Han ble hjernevasket her i Malmö, men vi vet ikke av hvem, forteller en venn av 23-åringens familie. I sosiale medier skal både han og broren ha lagt flere ut bilder av seg selv, poserende med IS-flagg og våpen. Skal ha avverget nytt angrep: Sjokkfunn hos terrorsiktetSvenske myndigheter vil ikke bekrefte opplysningene om at en av de fem terrormistenkte som ble pågrepet i Belgia fredag, er en 23 år gammel svensk statsborger. – Vi er kjent med opplysningene gjennom mediene, men vi har ingen informasjon om dette, sier pressevakt Katarina Byrenius i svensk UD. – Det kan være mange grunner til det, sier hun til TT.Alt 20. september i fjor skal han ha returnert til Europa, via den greske øya Lesvos og utstyrt med et falskt pass som lød på navnet Naïm Al Hamed. Deretter skal han ha tatt seg til Ulm i Tyskland, og 3. oktober ble han hentet med bil av Salah Abdeslam, 26-åringen som mistenkes for å være den siste gjenlevende av mennene som tok direkte del i terrorangrepene i Paris. Belgisk politi skal ha funnet det falske passet og de har ifølge RTL også funnet Krayems fingeravtrykk på det. Les også: Paris-mistenkt pågrepetAbdeslam ble pågrepet i en politiaksjon mot en leilighet i Brussel-bydelen Molenbeek 18. mars. Ifølge belgiske medier skal Krayem også ha hatt kontakt med Khalid El Bakraoui som sprengte seg på metrostasjonen i Brussel 22. mars. Det skal ha vært svensken som kjøpte kofferten sprengladningen var skjult i, noe han gjorde på kjøpesenteret City2 i Brussel. Krayem ble også sett sammen med El Bakraoui på metrostasjonen Petillion, kort tid før El Bakraoui utløste sprengladningen om bord i et tog. I leiligheten El Bakraoui oppholdt seg i før terroraksjonen, skal det ha blitt funnet både fingeravtrykk og DNA-sport etter den svenske 23-åringen.Fredag formiddag melder NTB at belgisk politi har pågrepet en sjette terrormistenkt Ifølge den belgiske kringkasteren VRT og avisa De Standaard skal den sjette mannen være Bilal El Makhoukhi. I fjor ble El Makhoukhi dømt til fem års fengsel i en rettssak mot flere medlemmer av Sharia4Belgium, en salafistgruppe belgiske myndigheter har satt på sin liste over terroristorganisasjoner, men han ble løslatt før tiden. El Makhoukhis eventuelle tilknytning til etterforskningen av terrorangrepene i Paris og Brussel er ikke kjent. (VG/NTB)
En Facebook-melding førte til at belgisk politi kom på sporet av den svenske 23-åringen som er siktet for å ha hjulpet Brussel-terroristene.